अप्रिल 2015 | पृष्ठ 2को 1

म्यासाचुसेट्स सार्वजनिक स्वास्थ्यको तथ्य पत्रक

क्षयरोग

क्षयरोग (टीबी) के हो**?**

क्षयरोग कीटाणुका कारण उत्पन्न सङ्क्रमण वा रोग हो जसले सास लिएको बेला तपाईंका फोक्सामा प्रवेश गर्दछ। क्षयरोगका दुइवटा रूप छन् : क्षयरोगको सङ्क्रमण र क्षयरोग।

क्षयरोग सङ्क्रमण के हो**?**

क्षयरोग सङ्क्रमण क्षयरोगको त्यो रूप हो जसमा तपाईंको शरीरमा क्षयरोग कीटाणुहरूको थोरै सङ्ख्या जिउँदै बाँचेको हुन्छ, तर तपाँईको कुनै हानि गरेको हुँदैन। तपाईंको शरीरको सुरक्षा (तपाईंको प्रतिरक्षा प्रणाली) ले तपाईंलाई समस्या उत्पन्न हुनबाट बचाई रहेको हुन्छ। तपाईं सन्चै जस्तो देखिनु हुन्छ, तपाईं बीमारी हुनु हुँदैन र अर्कालाई क्षयरोगका कीटाणु सार्न सक्नु हुँदैन। तपाईंलाई क्षयरोगको सङ्क्रमण छ र यदि तपाईंको आफ्नो रोग प्रतिरक्षा प्रणालीलाई कुनै अन्य रोगले वा तपाईंले लिएका औषधिहरूले कमजोर बनायो भने तपाईंको क्षयरोग सङ्क्रमण क्षयरोगमा विकसित हुन सक्छ। क्षयरोग सङ्क्रमणलाई कहिले काहीं “अव्यक्त” वा “सुतेको” क्षयरोग भनिन्छ।

क्षयरोग के हो**?**

क्षयरोग यस रोगको त्यो रूप हो जसमा तपाईंको शरीरमा क्षयरोगका कीटाणुहरूको सङ्ख्या धेरै हुन्छ र यी कीटाणुहरूले तपाईंलाई हानि गरिरहेका हुन्छन्। साधारण रूपमा तपाईं बिरामी नै रहनु हुन्छ र तपाईंले प्राय अरूलाई क्षयरोगका कीटाणुहरू सार्न सक्नुहुन्छ। क्षयरोग तपाईंका शरीरको कुनै पनि भागमा पाउन सकिन्छ, तर यसले सामान्य रूपमा तपाईंका फोक्सालाई प्रभावित पार्दछ। क्षयरोगका सामान्य लक्षणहरू हुन्खोकी लाग्नु, जरो आउनु, भोक नलाग्नु, ओजन घट्नु, कमजोरी, राती पसीना आउनु र धेरै थकाईको महसूस गर्नु।

तपाईंलाई क्षयरोग कसरी हुन्छ**?**

फोक्सोमा क्षयरोग हुने कुनै पनि व्यक्तिले जब खोक्छ, हाच्छिउँ गर्छ, बोल्छ वा गाउँछ, तब क्षयरोगका कीटाणुहरू हावामा फैलिन्छन्। यस्ता व्यक्तिसंग लामो समयसम्म एकै साथ बस्ने, काम गर्ने वा समय बिताउने मान्छेले क्षयरोगका कीटाणु भएको हावा साझेदारी गर्दछन्। उनीहरूले क्षयरोगका किटाणु भएको हावाको सास लिन्छन र उनीहरूलाई क्षयरोगको सङ्क्रमण हुन सक्छ।क्षयरोगको सङ्क्रमण भएका व्यक्तिबाट तपाईंलाई क्षयरोग फैलिंदैन।

तपाईंलाई खाना बाँड़ेर खाँदा क्षयरोग लाग्छ**?**

लाग्दैन। क्षयरोगका कीटाणुहरू हावामा उडेर एउटा व्यक्तिबाट अर्को व्यक्तिमा सर्ने गर्छन। तपाईंलाई खाना वा अन्य वस्तुहरू साझेदारी लिएको वा यिनलाई लिएको कारण क्षयरोगका कीटाणुहरूद्वारा सङ्क्रमण हुनुहुने छैन।

क्षयरोगका सङ्क्रमणको संकट कसलाई छ**?**

क्षयरोग सङ्क्रमणको सङ्कट ती मान्छेलाई छ जो खोकेको बेला क्षयरोगका कीटाणु बाहिर निकाल्ने मान्छेका सम्पर्कमा आएका छन्। क्षयरोग धेरै फैलिएका देशहरूमा बसेर आएका मान्छेलाई क्षयरोगका सङ्क्रमणको संकट धेरै हुन्छ।

क्षयरोग सङ्क्रमणका लागि कुनै जाँच छ**?**

छ। क्षयरोग सङ्क्रमणका लागि दुइवटा अलग अलग जाँचहरू छन् - रगतको जाँच र छालाको जाँच। तपाईंका शरीरमा क्षयरोगका कीटाणुहरू छन् वा छैनन्, यो दुवै जाँचबाट जान्न सकिन्छ। रगत जाँचका लागि तपाईंको शरीरबाट रगतको कम मात्रा जाँचका लागि लिइन्छ। छाला जाँचका लागि तरल पदार्थ को कम मात्रा पाखुराको छाला मुनि लगाइन्छ। आफ्ना डाक्टर वा नर्सलाई छाला जाँचको परिणाम देखाउनको लागि तपाईं दुई वा तीन दिनमा फेरि अस्पताल आउनु पर्ने हुन्छ। यदि तपाईंको क्षयरोग जाँच पोजिटिव पाइयो

अप्रिल 2015 | पृष्ठ 2को 2

भने यसले यो बुझाउँछ कि तपाईंका शरीरमा क्षयरोगका कीटाणु छन् र तपाईंका डाक्टरले तपाईंलाई क्षयरोग छ कि छैन भन्ने सुनिश्चित गर्नका लागि छात्तीको एक्स रे लिन लगाउन सक्छ।

क्षयरोग सङ्क्रमणको उपचार गर्न सकिन्छ**?**

हो, सकिन्छ। तपाईंका डाक्टर वा नर्सले तपाईंका क्षयरोग सङ्क्रमणको उपचार गर्नका लागि एक वा एकभन्दा बढी औषधिहरू दिन सक्छन। तपाईंले औषधिका प्रकारका अनुसार 3 देखि 9 महीनासम्म औषधि लिनु पर्नेछ। क्षयरोग सङ्क्रमण क्षयरोगमा परिवर्तित नहोस् भन्नको लागि तपाईंले औषधि लिनु पर्नेछ।

क्षयरोगको उपचार गर्न सकिन्छ**?**

हो, सकिन्छ। यदि तपाईं क्षयरोगको बिरामी हुनुहुन्छ भने तपाईंले यसको उपचारको लागि कम्तिमा पनि 6 महीनासम्म क्षयरोगका केही औषधिहरू लिनु पर्नेछ।

औषधि प्रतिरोधी क्षयरोग के हो**?**

औषधि प्रतिरोधी क्षयरोग साधारण औषधिले मार्न नसकिने प्रकारका क्षयरोगका कीटाणुहरूको कारण हुन्छ। यदि तपाईंलाई औषधि प्रतिरोधी क्षयरोग छ भने, तपाईंले कम्तिमा पनि 12 महीना वा त्योभन्दा बढी समयसम्म र अलग अलग प्रकारका क्षयरोगका औषधिहरू लिनु पर्ने आवश्यकता पर्न सक्छ। यदि तपाईंले निर्देश अनुसार आफ्ना क्षयरोगका औषधिहरू लिनु भएन वा इलाज पूरा हुनुभन्दा पहिले नै औषधि लिन बन्द गर्नुभयो भने क्षयरोग औषधि प्रतिरोधी हुन सक्छ। यदि तपाईंले औषधि प्रतिरोधी क्षयरोगका बिरामीको सासबाट निस्केको हावासँगै कीटाणुहरूलाई आफ्ना फोक्सामा भर्नुभयो भने तपाईंलाई औषधि प्रतिरोधी क्षयरोगबाट सङ्क्रमण हुन सक्छ।

बीसीजी के हो**?**

बीसीजी क्षयरोगको ज्यादा सङ्क्रमण भएका देशहरूमा दिइने क्षयरोगका रोकथामको लागि खोप हो। यसले क्षयरोगको बिरामीबाट शिशुहरू र साना बच्चाहरूलाई सङ्क्रमण हुनबाट बचाउन मद्दत गर्न सक्छ। बीसीजीले सामान्य रूपमा 5 सालसम्मका बच्चाहरूको रक्षा गर्दछ, तर कहिले काहीं यसले क्षयरोगबाट रक्षा गर्न सक्दैन। यो संयुक्त राज्य अमेरिकामा धेरै प्रयोग गरिंदैन।

बीसीजी खोपका कारण पोजिटिव भएका क्षयरोगको जाँच हुन सक्छ**?**

बीसीजीका कारण पोजिटिव भएको रगत जाँचको परिणाम निस्किन सक्दैन। क्षयरोग छाला जाँचको पोजिटिव परिणाम बीसीजी खोपका कारण होइन, तपाईंका शरीरका क्षयरोग कीटाणुहरूका कारण हो।

क्षयरोगका बारेमा थप जानकारीका लागि (617) 983-6970 मा आफ्ना शहरको स्वास्थ्य बोर्ड वा मैसाचुसेट्स सार्वजनिक स्वास्थ्य

विभाग, क्षयरोग कार्यक्रम वा <https://www.mass.gov/tuberculosis> संग सम्पर्क गर्नुहोला